'આપના કુટુંબના કલ્યાણ માટે પરમેશ્વરને પ્રાર્થના સિવાય બીજો કોઇ ઉપાય મારા હાથમાં નથી. દસ વર્ષની ઉંમરે ઘર છોડીને હિમાલયની દિશા પકડી હતી.' એમના અવાજમાં પારદર્શક નિખાલસતાનો રણકાર હતો. 'સિત્તર વર્ષની મારી તપસ્યાની સિદ્ધિ દાવ પર લગાવીને હું જીવાત્માને બચાવી લેવા ખરા હૃદયથી કરગરીશ. ઉપરવાળાએ જે નિર્માણ કર્યું હોય એ બદલવા માટેની પ્રાર્થના એ એક રીતે તો એના કામમાં દખલ કરી કહેવાય. એ છતાં, હું મારી રીતે મથામણ કરીશ.'